KIRJALLINEN KYSYMYS E-2853/02 esittäjä(t): Antonios Trakatellis (PPE-DE) komissiolle. Ilmastonmuutokset: Kioton pöytäkirjan täytäntöönpano Kreikassa.



Virallinen lehti nro 137 E , 12/06/2003 s. 0126 - 0128



KIRJALLINEN KYSYMYS E-2853/02 esittäjä(t): Antonios Trakatellis (PPE-DE) komissiolle (10. lokakuuta 2002) Aihe: Ilmastonmuutokset: Kioton pöytäkirjan täytäntöönpano Kreikassa Ottaen huomioon, että YK:n ilmastonmuutosta koskevan puitesopimuksen Kioton pöytäkirjan hyväksyminen(1) luo EU:lle velvoitteita ihmisten aiheuttamien kasvihuonekaasupäästöjen vähentämiseksi vuoden 1990 tasosta vuosiin 20082012 mennessä sekä velvoitteita tuntuvan edistyksen aikaansaamiseksi vuoteen 2005 mennessä, kysyn komissiolta: 1. Mitkä ovat jäsenvaltiokohtaiset päästöt verrattuna Kioton pöytäkirjan tavoitteisiin, ja mitä muutoksia on havaittu kaudella 19901999 ja suhteessa vuoden 20082012 tavoitteisiin sekä päästöoikeuden jakamista koskevaan EU:n menettelyyn nähden? 2. Monellako prosentilla Kreikka on ylittänyt päästörajat suhteessa sille jaettuun määrään ja niihin velvoitteisiin, jotka koskevat määrällisiä rajoitteita sekä päästöjen vähentämistä ja jotka se on ottanut kantaakseen Kioton pöytäkirjan perusteella (pyydän antamaan, jos mahdollista yksityiskohtaisen taulukon, jossa on tiedot kustakin kuudesta kaasusta erikseen ja verrattuna vuoteen 1990 sekä päästölähteen luokitus)? 3. Mihin toimiin Kreikka on ryhtynyt yhteisön päästöjen valvontajärjestelmästä tehdyn päätöksen 1999/296/EY(2) 2 artiklan (kansallinen ohjelma) mukaisesti, ja kuinka komissio arvioi näitä toimia kyseisen päätöksen 5 artiklan mukaisesti, toisin sanoen ovatko ne riittäviä turvaamaan Kreikan kantaakseen ottamien velvoitteiden täyttämisen? (1) EYVL L 130, 15.5.2002, s. 1. (2) EYVL L 117, 5.5.1999, s. 35. Margot Wallströmin komission puolesta antama vastaus (18. marraskuuta 2002) Komissio on toimittanut Euroopan parlamentille ja neuvostolle yhteisön CO2-päästöjen ja muiden kasvihuonekaasupäästöjen valvontajärjestelmästä 24. kesäkuuta 1993 annetun neuvoston päätöksen(1) (sellaisena kuin se on muutettuna 26. huhtikuuta 1999 annetulla neuvoston päätöksellä 1999/296/EY(2)) mukaisen toisen edistymiskertomuksen. Kertomuksessa arvioidaan jäsenvaltioiden ja yhteisön todellista ja ennakoitua edistymistä ilmastonmuutosta koskevan Yhdistyneiden Kansakuntien puitesopimuksen (UNFCCC) ja Kioton pöytäkirjan mukaisten kasvihuonekaasupäästöjä koskevien sitoumusten täyttämisessä. Kertomus on saatavana osoitteessa http://www.europa.eu.int/comm/environment/docum/0708_report_en.pdf. Kertomuksen kasvihuonekaasupäästöjä ja Kioton pöytäkirjan tavoitteita vuosiksi 20082012 koskevan taulukon 5.2.2 (joka on lähetetty parlamentin jäsenelle sekä parlamentin sihteeristölle) ensimmäisessä ja toisessa sarakkeessa esitetään jäsenvaltioiden kasvihuonekaasupäästöt vuosina 19901999. Neljännessä sarakkeessa esitetään kasvihuonekaasupäästöjen kehitys kussakin jäsenvaltiossa vuosina 19901999. Viidennessä sarakkeessa esitetään Kioton pöytäkirjan ja EU:n taakanjaon mukaiset tavoitteet kaudelle 20082012. Kuudennessa sarakkeessa ilmoitetaan jäsenvaltioiden tavoitteen saavuttamista osoittavat indikaattorit. Tavoitteen saavuttamista osoittavalla indikaattorilla mitataan, kuinka paljon vuoden 1999 todelliset päästöt poikkeavat tavoitteeseen tähtäävästä lineaarisesta tavoitekehityksestä. Tavoitteena on arvioida johdonmukaisesti ja vertailukelpoisesti kunkin jäsenvaltion vaikutusta koko EY:tä koskevien kasvihuonekaasutavoitteiden saavuttamiseen. Analyysissä ei pyritä arvioimaan sitä, kuinka hyvin jäsenvaltiot ovat pysyneet tavoitteissaan, vaan sitä, mikä oli niiden osuus EY:n kasvihuonekaasupäästöistä vuonna 1999. Edistymistä arvioidaan vertaamalla vuosia 19901999 koskevia EY:n ja jäsenvaltioiden kasvihuonekaasupäästötietoja kahteen hypoteettiseen lineaariseen tavoitekehitykseen, jotka ovat: (1) UNFCCC:n vuotta 2000 koskeva tavoitekehitys ja (2) Kioton vuosia 20082012 koskeva tavoitekehitys. Laskemalla poikkeamat näistä tavoitekehityksistä vuonna 1999 voidaan mitata EY:n ja sen jäsenvaltioiden todellinen edistyminen vuonna 1999. Edistymiskertomuksen taulukossa 5.2.1 esitetään vertailu kaikista kuudesta kasvihuonekaasusta kussakin jäsenvaltiossa vuonna 1990. Taulukko on toimitettu parlamentin jäsenelle sekä parlamentin sihteeristölle. Luvut osoittavat kasvihuonekaasupäästöjen muutokset vuosina 19901998. Kreikkaa koskevat tiedot ovat kahdeksannessa sarakkeessa. Kreikan kansallisen ohjelmansa puitteissa toteuttamat toimet käyvät ilmi neuvoston päätöksen 93/389/ETY(3) mukaisesta komission edistymiskertomuksesta. Euroopan parlamentille ja neuvostolle osoitetun kertomuksen taulukossa 5.2.5 esitetään komission arvio jäsenvaltioiden saavutuksista vertaamalla jäsenvaltioiden kasvihuonekaasupäästöjä niiden vuosia 20082012 koskevaan tavoitekehitykseen. Tästä parlamentin jäsenelle ja parlamentin sihteeristölle toimitetusta taulukosta käy ilmi, että Kreikka ylittää lineaarisen Kioton tavoitekehityksensä 5,7 mittapisteellä. Komissio toimittaa yhteisön CO2-päästöjen ja muiden kasvihuonekaasupäästöjen valvontajärjestelmästä annetun neuvoston päätöksen 93/389/ETY (muutettu neuvoston päätöksellä 1999/296/EY) mukaisen kolmannen edistymiskertomuksen Euroopan parlamentille ja neuvostolle myöhemmin vuonna 2002. (1) EYVL L 167, 9.7.1993. (2) KOM(2001) 708 lopullinen. (3) KOM(2001) 708 lopullinen.